એવા સંતની બલિહારી રે, જેને ગુણે રીઝ્યા ગિરધારી રે... એવા...ટેક
કામ, ક્રોધ, લોભ મનમાં ન આણે, સોનું ને ધૂળ તે સમ કરી જાણે;
હાં રે જેને ગીતાજી ગાય છે પોકારી રે... એવા...1
હરિ વિના બીજો ઘાટ ન લાગે, લોભ લહરનો લેશ ન લાગે;
હાં રે નારી ન શકે નયન-બાણ મારી રે... એવા...2
બ્રહ્મવિદ્યા જેણે દૃઢ કરી સાધી, પિંડ બ્રહ્માંડની તજી રે ઉપાધિ;
હાં રે ભૂતપ્રાણી તણા હિતકારી રે... એવા...3
બ્રહ્મસ્વરૂપમાં રહે નિત્ય ન્હાયા, પ્રગટ હરિ ગુણમાં ચિત્તડાં હરાયાં;
હાં રે પ્રેમસખી એવા સંત ઉપર વારી રે... એવા...4